জানলুইজি দন্নারুম্মা

জানলুইজি দন্নারুম্মা (, ; জন্ম: ২৫ ফেব্রুয়ারি ১৯৯৯) হলেন একজন ইতালীয় পেশাদার ফুটবল খেলোয়াড়। তিনি বর্তমানে ফ্রান্সের পেশাদার ফুটবল লিগের শীর্ষ স্তর লিগ ১-এর ক্লাব পারি সাঁ-জেরমাঁ এবং ইতালি জাতীয় দলের হয়ে গোলরক্ষক হিসেবে খেলেন। তিনি সেরিয়ে আ-এ মাত্র ১৬ বছর ২৪২ দিন বয়সে দ্বিতীয় সর্বকনিষ্ঠ গোলরক্ষক হিসেবে অভিষেক করেছেন।

২০০৩–০৪ মৌসুমে, ইতালীয় ফুটবল ক্লাব ক্লাব নাপোলির যুব পর্যায়ের হয়ে খেলার মাধ্যমে দন্নারুম্মা ফুটবল জগতে প্রবেশ করেছেন এবং পরবর্তীকালে এসি মিলানের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৫–১৬ মৌসুমে, ইতালীয় ক্লাব এসি মিলানের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৬ মৌসুম অতিবাহিত করেছেন; এসি মিলানের হয়ে তিনি ২১৫ ম্যাচে অংশগ্রহণ করেছেন। ২০২১–২২ মৌসুমে, তিনি ফরাসি ক্লাব পারি সাঁ-জেরমাঁয় যোগদান করেছেন।

২০১৪ সালে, দন্নারুম্মা ইতালি অনূর্ধ্ব-১৫ দলের হয়ে ইতালির বয়সভিত্তিক পর্যায়ে অভিষেক করেছিলেন। ইতালির বয়সভিত্তিক দলের হয়ে খেলার পর, তিনি ২০১৬ সালে ইতালির হয়ে আন্তর্জাতিক পর্যায়ে অভিষেক করেছেন; ইতালির জার্সি গায়ে তিনি এপর্যন্ত ২৬ ম্যাচে অংশগ্রহণ করেছেন। তিনি ইতালির হয়ে এপর্যন্ত ১টি উয়েফা ইউরোপীয় চ্যাম্পিয়নশিপে (২০২০) অংশগ্রহণ করেছেন, যেখানে তিনি রোবের্তো মানচিনির অধীনে শিরোপা জয়লাভ করেছেন।

ব্যক্তিগতভাবে, দন্নারুম্মা বেশ কিছু পুরস্কার জয়লাভ করেছেন, যার মধ্যে ২০১৬ সালে গাজেত্তা ক্রীড়া পুরস্কার এবং উয়েফা ইউরো ২০২০-এর সেরা খেলোয়াড়ের পুরস্কার জয় অন্যতম। দলগতভাবে, দন্নারুম্মা এপর্যন্ত ২টি শিরোপা জয়লাভ করেছেন, যার মধ্যে ১টি এসি মিলানের হয়ে এবং ১টি ইতালির হয়ে জয়লাভ করেছেন।

প্রারম্ভিক জীবন
জানলুইজি দন্নারুম্মা ১৯৯৯ সালের ২৫শে ফেব্রুয়ারি তারিখে ইতালির কাস্তেল্লাম্মারে দি স্তাবিয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন। তার বাবার নাম আলফোন্সো এবং তার মাতার নাম মারিনেল্লা। তার আন্তোনিও দন্নারুম্মা নামে এক বড় ভাই রয়েছে; তিনিও একজন ফুটবল খেলোয়াড়। শৈশব থেকেই তিনি এসি মিলানের ভক্ত ছিলেন, যদিও তিনি জিয়ানলুইজি বুফনকে নিজের আদর্শ মনে করে বড় হয়েছেন।

ব্যক্তিগত জীবন
২০২০ সালের ২৬শে অক্টোবর তারিখে, ইতালিতে কোভিড-১৯ এর বৈশ্বিক মহামারীর মধ্যে করোনাভাইরাস পরীক্ষায় দন্নারুম্মার ইতিবাচক ফলাফল আসে।

পরিসংখ্যান
আন্তর্জাতিক

 দল  সাল  ম্যাচ  গোল ইতালি  ২০১৬  ২  ০ ২০১৭  ২  ০ ২০১৮  ৭  ০ ২০১৯  ৫  ০ ২০২০  ৬  ০ ২০২১  ১১  ০ সর্বমোট  ৩৩  ০

তথ্যসূত্র

বহিঃসংযোগ










বিষয়শ্রেণী:১৯৯৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইতালির পুরুষ আন্তর্জাতিক ফুটবলার
বিষয়শ্রেণী:এসি মিলানের খেলোয়াড়
বিষয়শ্রেণী:সেরিয়ে আ-এর খেলোয়াড়
বিষয়শ্রেণী:উয়েফা ইউরো ২০২০-এর খেলোয়াড়
বিষয়শ্রেণী:উয়েফা ইউরোপীয় চ্যাম্পিয়নশিপ বিজয়ী খেলোয়াড়
বিষয়শ্রেণী:পারি সাঁ-জেরমাঁর ফুটবলার
বিষয়শ্রেণী:ফ্রান্সে প্রবাসী পুরুষ ফুটবলার
বিষয়শ্রেণী:লিগ ১-এর খেলোয়াড়
বিষয়শ্রেণী:ইতালির আন্তর্জাতিক যুব ফুটবলার
বিষয়শ্রেণী:উয়েফা ইউরো ২০২৪-এর খেলোয়াড়
বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড়
বিষয়শ্রেণী:ইতালির অনূর্ধ্ব-২১ আন্তর্জাতিক ফুটবলার
বিষয়শ্রেণী:পুরুষ ফুটবল গোলরক্ষকবিষয়শ্রেণী:ইংল্যান্ডে প্রবাসী পুরুষ ফুটবলার
বিষয়শ্রেণী:২১শ শতাব্দীর ইতালীয় পুরুষ ক্রীড়াবিদ
বিষয়শ্রেণী:ইতালীয় পুরুষ ফুটবলার
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:ম্যানচেস্টার সিটি ফুটবল ক্লাবের খেলোয়াড়